Šulerska rada našeje šule je swojich sobušulerjow namołwjała, pjenjezy za wopory zemjerženja w Nepalu darić. Z małej prezentaciju za rjadowniskich rěčnikow wo žiwjenskej situaciji w Nepalu a wo wuskutkach zemjerženja je so pomocna akcija w zašłym tydźenju zahajiła. Wutoru připołdnju móžeštaj šulerskej rěčnikaj Marie-Luise Matješkec a Franz Golchert nahladnu sumu pjenjez we wysokosći 2225,53€ knjeni Katrin Götz přepodać. Wona je předsydka towarstwa, kotrež so hižo něšto lět za mjeńše wjeski w Nepalu angažuje, z kotrychž je wjetšina po zemjerženju nimale dospołnje zničena. Na zakładźe wosobinskeho kontakta k towarstwu budźe šulerjam móžno zhonić, što je so z nahromadźenemi pjenjezami wšitko zeskutkowniło.
Cyle wutrobny dźak wšitkim darićelam!.
szl_Latn szl_Latn